b'\n_START_ARTICLE_\nPamamatnugot\n_START_PARAGRAPH_\nAng pamamatnugot ay ang proseso ng pagpili at paghahanda ng wika, mga larawan o imahen, tunog, bidyo, o pelikula sa pamamagitan ng mga proseso ng pagtatama o pagwawasto, organisasyon, at iba pang mga modipikasyon o pagbabago sa sari-saring mga midya.  Tinatawag na patnugot o editor ang isang taong namamatnugot.  Sa isang diwa, nagmumula ang proseso ng pamamatnugot sa ideya para sa mismong akda at nagpapatuloy sa ugnayang nasa pagitan ng may-akda at ng patnugot.  Sa gayon, isa ring pagsasagawa ang pamamatnugot na kinabibilangan ng malikhaing mga kasanayan, ugnayang pantao, at isang malinaw o tumpak na pangkat ng mga metodo o kaparaanan.  Sa larangan ng pamamahayag, ang patnugot ay isang tagasulat ng pangulong tudling o editoryal.  Maaari rin itong tumukoy sa isang kasangkapang pamutol o pang-edit ng pelikula.'